62021CJ0544_INF
Rješenje Suda (deveto vijeće) od 27. listopada 2022. – Stadt Mainz
(predmet C-544/21) (
1
)
„Zahtjev za prethodnu odluku – Slobodno pružanje usluga – Direktiva 2006/123/EZ – Članak 15. stavak 1., stavak 2. točka (g) i stavak 3. Usluge na unutarnjem tržištu – Naknade za arhitekte i inženjere – Minimalne obvezne tarife – Izravan učinak odredbi prava Unije i eventualna neprimjenjivost nacionalnog propisa”
1.
Sloboda poslovnog nastana – Slobodno pružanje usluga – Usluge na unutarnjem tržištu – Direktiva 2006/123 – Područje primjene ratione temporis – Ugovor koji je sklopljen prije stupanja na snagu direktive i koji je prestao proizvoditi ikakve učinke prije krajnjeg roka za njezino prenošenje – Isključenost
(Direktiva Europskog parlamenta i Vijeća 2006/123, čl. 44. st. 1. i čl. 45.)
(t. 19., 20., 24. i izreka)
2.
Prethodna pitanja – Dopuštenost – Granice – Hipotetska pitanja postavljena u kontekstu koji isključuje koristan odgovor – Pitanje upućeno u sporu koji je ograničen samo na jednu državu članicu – Nacionalni propis o naknadama za arhitekte i inženjere – Strane koje imaju poslovni nastan u državi članici o kojoj je riječ i isporuke obavljene na njezinu području – Nedopuštenost
(čl. 49. i 267. UFEU-a)
(t. 26.-29., 31.-33.)
Izreka
Direktiva 2006/123/EZ Europskog parlamenta i Vijeća od 12. prosinca 2006. o uslugama na unutarnjem tržištu ne primjenjuje se na situaciju u kojoj je ugovor bio sklopljen prije stupanja na snagu te direktive i u kojoj je taj ugovor proizveo sve svoje učinke prije isteka roka za prijenos navedene direktive.
(
1
)	SL C 2, 3.1.2022.